The Cat in the Hat Comes Back

The Cat in the Hat Comes Back – bu 1958-yilda amerikalik yozuvchi va rassom Theodor Geysel (taxallusi Dr. Seuss) tomonidan yozilgan bolalar kitobi. Asar Random House nashriyoti tomonidan chop etilgan va uning dastlabki Beginner Books turkumidagi beshta original kitobdan biri hisoblanadi. Bu asar The Cat in the Hat (1957) kitobining davomidir. Kitobda shlyapa kiygan mushuk vannada pushti dogʻ qoldiradi va uni tozalamoqchi boʻlib, butun uyni dogʻ qiladi. U shlyapasidan tobora kichrayib boruvchi mushuklar zanjirini chiqaradi, nihoyat eng kichigi oʻz shlyapasidan „Voom“ deb ataluvchi kuchni chiqarib, butun dogʻni tozalaydi. Kitobda 300 dan kam soʻz ishlatilgan boʻlib, syujet Geyselning 1951-yilda yozgan „The Strange Shirt Spot“ nomli hikoyasidan ilhomlangan. Asarda birinchi kitobdagi ayrim unsurlar qayta ishlatilgan. Masalan, ob-havo yomonligi sabab bolalar oʻyin oʻynay olmasligi va kattalar yoʻqligi. Bu safar bolalar mushukka qarshi tezroq harakat qilishadi, va Sally obrazining roli ham faolroq. U endi jim kuzatuvchi emas, balki suhbatdosh sifatida qatnashadi. Kitob ijobiy baholangan, biroq tanqidchilar tomonidan birinchi asardek yuqori baho olmagan. Shunga qaramay, u bolalar adabiyotining klassik asarlaridan biri sifatida tan olingan. 2003-yilda chiqqan The Cat in the Hat filmining muvaffaqiyatsizligi sababli The Cat in the Hat Comes Back asosidagi jonli film rejasi bekor qilingan.

 Syujeti 
Bir bola va uning singlisi Sally onasi uyda yoʻqligida hovlidagi qor­ni tozalash bilan band boʻlishadi. Shu payt shlyapa kiygan mushuk keladi. Sally akasiga uning oldingi tashrifida qilgan nayranglarini eslatadi. Mushuk esa bu safar faqat koʻchada qor yogʻgani uchun uyning ichiga kirish niyati borligini aytadi. Ammo ular ichkariga kirganida, mushukning vannada tort yeyotganini koʻrishadi. Bola suvni oʻchiradi, lekin vannaning yon devorida pushti dogʻ qoladi. Mushuk dogʻni artmoqchi boʻlib bolalarning onasining koʻylagini ishlatadi, natijada koʻylak ham pushti rangga boʻyaladi. Shundan soʻng mushuk dogʻni yoʻqotish uchun turli usullarni sinab koʻradi. Uni devorga, keyin otasining poyabzaliga, gilamga, soʻng karavotga surtadi.

Karavotdagi dogʻni tozalash uchun mushuk shlyapasini koʻtaradi va ichidan Little Cat A chiqadi. U esa oʻz shlyapasidan Little Cat Bni chiqaradi, u ham oʻz navbatida Little Cat Cni chiqaradi. Ular dogʻni supurgi va televizorga oʻtkazib, keyin ventilyator yordamida uydan tashqariga uchirib yuborishadi. Ammo dogʻ qorga tushib, uni ham pushti rangga boʻyaydi. Shunda Little Cat C oʻz shlyapasidan Little Cats D dan G gacha boʻlgan mushukchalarni chiqaradi. Ular dogʻni tozalashga urinib, vaziyatni yanada battar qilishadi. Shuning uchun ular navbat bilan Little Cats H dan V gacha boʻlgan yanada kichik mushukchalarni chiqaradi. Ammo ular ham yordam bera olmaydi. Endi butun qor pushti tusga kiradi. Oxir-oqibat ular Little Cats W, X, Y va eng kichik – mikroskopik hajmdagi Little Cat Zni chiqaradilar. Little Cat Z oʻz shlyapasini koʻtaradi va ichidan Voom deb ataluvchi kuchli tozalovchi energiyani chiqaradi. Shu kuch yordamida butun pushti dogʻ tozalanadi, qor yana oppoq boʻladi va barcha kichik mushukchalar katta mushukning shlyapasiga qaytib kiradi.

 Yozilishi va nashr etilishi 
The Cat in the Hat Comes Back Theodor Geisel tomonidan yozilgan The Cat in the Hat kitobining davomi hisoblanadi.

 Qabul qilinishi 
The Cat in the Hat Comes Back kitobi tanqidchilar tomonidan ijobiy qabul qilingan.

 

 
 
 
 
 

 
 The Cat in the Hat Comes Back (Dr. Seuss Beginner Book Video) on YouTube
 The Cat in the Hat Comes Back | Dr. Seuss Storytime | Animated Read-Along on YouTube
Turkum:Amerika rasmli kitoblari
Turkum:Antropomorf mushuklar
Turkum:Dr. Seuss kitoblari